《送陆别驾之安州》
明代·吴子孝

作吏本王畿，卢沟叶乱飞。
秋风吹易水，寒雨洒征衣。
戌火邻边障，原霜见猎围。
陆机吟兴好，还喜簿书稀。

作者简介：（1495—1563）苏州府长洲人，字纯叔，号海峰，晚号龙峰，吴一鹏子。嘉靖八年进士。授台州推官，擢广平通判，历官至湖广参政。被谗免官。漫游山水而归。东南倭患严重之际，每为地方官出谋划策。病《宋史》芜杂，欲加删润，稿未就而卒。善书法。文章弘衍浩博，诗尤工。有《玉涵堂稿》。